
KISKŐRÖS VÁROS ÖNKORMÁNYZATA
KÉPVISELŐ-TESTÜLETÉNEK
18/2016.(IX.15.) önkormányzati rendelete
a személyes gondoskodást nyújtó gyermekjóléti alapellátásokról szóló
26/2013.(XII.19.) önkormányzati rendelet módosításáról 

Kiskőrös Város Önkormányzat Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 29. § (1)-(2) bekezdéseiben, 32. § (1) bekezdés d) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában és az 1997. évi XXXI. törvény 14. § (3) bekezdésében meghatározott feladatkörében eljárva a következőket rendeli el:
1.§

A személyes gondoskodást nyújtó gyermekjóléti alapellátásokról szóló 26/2013.(XII.19.) önkormányzati rendelet (a továbbiakban: Gyr.) 3. § -a helyébe a következő rendelkezés lép: 

„3.§
 (1) Kiskőrös Város Önkormányzata 
a) gyermekjóléti szolgáltatást 
aa) család-és gyermekjóléti szolgálat és
ab) család- és gyermekjóléti központ keretében,
b) gyermekek napközbeni ellátását bölcsőde keretében,
c) gyermekek átmeneti gondozását helyettes szülői ellátás keretében
biztosít.

(2) Kiskőrös Város Önkormányzata az (1) bekezdés a) pont aa) alpontja szerinti gyermekjóléti szolgáltatást a 125/2015. számú Képviselő-testületi határozat alapján a Baptista Szeretetházi Gyülekezet Kiskőrössel kötött ellátási szerződés szerint, az (1) bekezdés a) pont ab) alpontja és b)–c) pontjai szerinti ellátásokat a fenntartásában működtetett Egészségügyi, Gyermekjóléti és Szociális Intézmény keretein belül biztosítja.

(3) A személyes gondoskodás igénybevételére irányuló kérelmet az ellátást biztosító intézmény vezetőjéhez kell benyújtani, aki dönt az ellátás biztosításáról.

(4) Az intézményvezető köteles külön eljárás nélkül ellátást nyújtani, ha az ellátást igénylő személy állapota vagy személyes körülményei az ellátás halaszthatatlan biztosítását teszik szükségessé.

(5) Az ellátás megszüntetése a Gyvt. 37/A. §-ában foglalt rendelkezések szerint kell eljárni.”
2.§

Ez a rendelet a kihirdetését követő napon lép hatályba és az azt követő napon hatályát veszti.


Domonyi László 								dr. Turán Csaba 
  polgármester								                   jegyző


ZÁRADÉK: 	Ez a rendelet az SzMSz 36. §. (2) bekezdése alapján 2016. szeptember 15.  napján lett kihirdetve.


Kiskőrös, 2016. szeptember 15.
dr. Turán Csaba

